**HINDAMISSTANDARD**

**Kolmanda taseme hooldustöötaja eriala kutseõppe lõpetamisel**

**KINNITATUD**

Hooldustöötaja kutsete kutsekomisjoni

22.08.2017 otsusega nr 9

|  |  |
| --- | --- |
| **Kutsestandardi nimetus** ja **EKR tase,**mille alusel/juurde HS koostatud on | **Hooldustöötaja, tase 3****(EKR tase 4****kutseõppe lõpetajad)** |

**Sisukord:**

1. Üldine teave, hindamiskomisjoni töökord
2. Hindamiskriteeriumid
3. Hindamismeetodid ja nende kirjeldus
4. Juhised ja vormid hindajale
5. **Üldine teave**

Hindamisstandard on koostatud kutsestandardis „Hooldustöötaja, tase 3“ kehtestatud kompetentsusnõuetele vastavuse hindamiseks kutseõppeasutuses.

Hooldustöötaja, tase 3 hindamine viiakse läbi kahes etapis:

* Esimeses etapis hinnatakse kompetentside saavutatust õppetöö käigus
* Teises etapis toimub hindamine situatsioonülesannete lahendamise teel kutseeksamil.

Kutseeksami läbiviimise korraldamine:

* Kui kutse andjaks on kool, korraldab kutseeksami läbiviimist kutseõppeasutuse kontaktisik.
* Kui kutse andjaks on ESTA, korraldab kutseeksami läbiviimist kutsekomisjoni asjaajaja koostöös kutseõppeasutuse kontaktisikuga (edaspidi kutseeksami korraldajad).

Taotleja kompetentsust hindab tööandjate, töötajate/spetsialistide ja kutseõppeasutuse esindajast koosnev kolmeliikmeline hindamiskomisjon, kellel on nii kutsealane kui hindamisalane kompetents.

Hindamiskomisjoni moodustamine:

* Kui kutse andjaks on kool, kinnitab kool ise 3-liikmelise hindamiskomisjoni vastavalt kutsekomisjoniga kooskõlastatud hindamiskomisjoni moodustamise põhimõtetele.
* Kui kutse andjaks on ESTA, kinnitab kutsekomisjon 3-liikmelise hindamiskomisjoni.

Kõik hindamiskomisjoni liikmed hindavad üksteisest sõltumatult taotleja teadmiste ja oskuste vastavust kutsestandardi kompetentsusnõuetele vastavust.

Kui kutse andjaks on ESTA, kontrollib kutseeksami korraldaja enne kutse taotleja kompetentsuse hindamist dokumendid üle ja kas kutse taotlemise eeltingimused ning vormid on nõuetekohaselt täidetud. Vajadusel toimub taotleja nõustamine ning ettepanekute tegemine dokumentide täiendamiseks või lisamiseks. Täiendavate dokumentide sitamise tähtaeg kooskõlastatakse kutseeksami korraldajaga.

* Kui kutse andjaks on ESTA, esitab kutseõppeasutus vähemalt 30 päeva enne kutseeksamit kutsekomisjonile taotluse kutseeksami läbiviimiseks (sh eksamile lubatud isikute nimed ja isikukoodid) ja vähemalt 14 päeva enne eksamit kutse andmise korras nimetatud dokumendid ning hindamiskomisjoni liikmete nimed. Hindamisele lubamine ja hindamiskomisjon kinnitatakse kutsekomisjoni koosoleku protokolliga.
* Kui kutse andjaks on kool, toimub kutseeksamile lubamine koolis kehtestatud korra kohaselt ja kutse andmise otsuse teeb kooli hindamiskomisjon.
1. **Hindamiskriteeriumid**

|  |  |
| --- | --- |
| **KOHUSTUSLIKUD KOMPETENTSID JA TEGEVUSNÄITAJAD** | **HINDAMISMEETODID** |
| **B.2.1 Abistamine elamistoimingutes ja hooldustegevuste läbiviimine** |  |
| Tegevusnäitajad: |  |
| 1) planeerib ja teeb vajalikud hooldustegevused lähtuvalt hooldusplaanist ja abivajaja seisundist;2) selgitab abivajajale tervisliku toitumise põhimõtteid, arvestades abivajaja toitumisvajadusi ja -iseärasusi; jälgibtoidu kõlblikkust ja toiduhügieeni, arvestades tervisekaitsenõudeid; arvestab toidu hankimisel abivajaja vajadusi ja soove ning võimalusel hinna ja kvaliteedi suhet;3) jälgib abivajaja toitumist tema seisundist lähtuvalt, juhendab ja abistab abivajajat söömisel ning vajadusel söödab teda; arvestab kultuuriliste ja religioossete erinevustega toitumistavades ja hoolduses;4) hindab abivajaja riiete otstarbekust ja mugavust lähtuvalt abivajaja tervislikust seisundist, erivajadusest, ilmastiku-, toa- ja kehatemperatuurist; abistab ja juhendab abivajajat riietumisel ja vajadusel riietab, kasutades selleks sobivaid abivahendeid;5) juhendab, abistab ja vajadusel teeb abivajaja hügieenitoiminguid, kasutades vastavaid hooldusabivahendeid ning vajadusel korraldab iluteenuseid (nt maniküür, pediküür, juuksur);6) juhendab ja toetab abivajajat tema seksuaalsuse väljendamisel;7) sooritab vastavalt juhistele erinevaid hooldustoiminguid (nt kehatemperatuuri, pulsi- ja hingamissageduse, vererõhu ja veresuhkru mõõtmine, lamatiste- ja nahahooldus, sidumised jms), arvestades tervisenäitajaid ja kasutades vastavaid vahendeid; dokumenteerib hooldustoimingud;8) hangib vajadusel ravimid vastavalt arsti korraldusele, ravimiõpetuse alustele ja abivajaja seisundile; juhendab, jälgib ja abistab abivajajat ravimite manustamisel;9) abistab vastavalt juhendamisele õde õendustoimingute sooritamisel;10) vajadusel toetab ja juhendab lähedasi surija hooldusel või hooldab surijat, osaleb surnu korrastamisel, järgides kutse-eetikat ja kultuuritraditsioone. | Hooldusplaani koostamine ja kaitsminePraktiline komplekseksam (õendus-ja hooldustoimingud, ravimiõpetus ja manustamine, ergonoomika, kutseeetika, suhtlemine)  |
| **B.2.2 Majapidamistööde korraldamine** |  |
| Tegevusnäitajad: |  |
| 1) planeerib ja teeb majapidamis-, puhastus- ja korrastustöid, arvestades kaasaegseid koristuspõhimõtteid ja kodukeemia kasutamise nõudeid vastavalt tootja juhistele toote etiketil; motiveerib abivajajat nendes tegevustes osalema, arvestades abivajaja vajadusi ja võimalusi; kasutab isikukaitsevahendeid;2) korraldab abivajaja majapidamises vajalikke töid, pisiparandusi ja olmetehnika remonti. | SituatsioonülesannePraktiline puhastus- ja korrastustööde tegemine |
| **B.2.3 Esmaabi andmine** |  |
| Tegevusnäitajad: |  |
| 1) määrab abivajaja tervisliku seisundi, hinnates tema teadvust, hingamist ja südametööd ning arvestades tema erivajadust;2) annab abivajajale esmaabi haigushoogude, õnnetusjuhtumite ja traumade korral, arvestades tema tervislikkuseisundit ja/või trauma ulatust, vajadusel kutsub abi; kasutab esmaabivõtteid ja -vahendeid vastavalt olukorrale;3) elustab kliinilises surmas olevat abivajajat, arvestades tema seisundit, kutsub abi. | TestPraktiline situatsioonülesanne |
| **KUTSET LÄBIVAD KOMPETENTSID** |  |
| **B.2.4 Hooldustöötaja, tase 3 kutset läbiv kompetents** |  |
| Tegevusnäitajad: |  |
| 1) kasutab oma töös eesti keelt tasemel B1, vene keelt osaoskuste mõistmine ja rääkimine osas tasemel A2 (vt lisa 1„Keelte oskustasemete kirjeldused“);2) kasutab erinevaid võimalusi infootsinguks ja kommunikatsiooniks, arvestades arvuti ja interneti põhitõdesid (vt lisa2 „Arvuti kasutamise oskused“);3) rakendab võrdsuse ja mitmekülgsuse põhimõtteid; austab abivajajaid, nende elukogemust, valikuid ja eelistusi; järgib väärtusi, millel põhineb kvaliteetne hooldus: väärikus, austus, privaatsus ja konfidentsiaalsus; töötab vastavalt eetilistele põhimõtetele;4) vastutab oma tegude, tööalastest kokkulepetest kinnipidamise ja oma järjepideva arengu eest; märkab olukordi, kus ei piisa tema teadmistest, oskustest ja pädevusest ning vajadusel kutsub abi;5) järgib valdkonnaga seotud õigusakte;6) järgib töötervishoiu ja tööohutuse reegleid ning ohutustehnika nõudeid;7) kasutab hooldustoimingute sooritamisel ergonoomilisi võtteid;8) püstitab selged eesmärgid; valib vahendid ja ressursid ülesannete täitmiseks; kasutab aega tõhusalt; peab kinnitähtaegadest ja ajakavast;9) kasutab enda ja teiste ressursse asjakohaselt ja säästlikult, tegutseb tema käsutuses olevatele vahenditele ja keskkonnale vastavalt;10) tegeleb abivajaja probleemidega, järgides hoolekandetöö õiguslikke aluseid; hindab abivajaja sotsiaalset võrgustikku ning vajadusel abistab suhtlusvõrgustikuga suhtlemisel;11) arvestab abivajaja tervislikku seisundit ja toimetulekut suhtes füüsilise, psüühilise ja sotsiaalse keskkonnaga, järgides etteantud juhiseid; arvestab abivajaduse ulatust ja muutusi lähtuvalt abivajaja seisundist, erivajadusest, taustast ja harjumustest;12) korraldab ja võimalusel kohandab vastavalt abivajaja seisundile ja vajadustele turvalise keskkonna, arvestades etteantud juhiseid; abistab ja toetab abivajajat igapäevaelu korraldamisel ja tema vajaduste rahuldamisel, lähtudes abivajaja seisundist ja etteantud juhistest, säästes ennast ja keskkonda;13) märkab abivahendi kasutamise vajadust lähtuvalt toimetulekuvõime langusest, abistab abivahendi hankimisel ja juhendab abivajajat selle kasutamisel vastavalt juhistele;14) valib suhtlemisviisi vastavalt sihtgrupile; kasutab sobivaid suhtlemisvorme ja -viise, et saavutada usalduslik suhe abivajaja, tema perekonna, hooldajate ja teistega. | Hinnatakse läbivalt õpingute jooksulÕpimapi koostamine ja kaitsmine |
| Hindamine:Läbivat kompetentsi hinnatakse integreeritult teiste kutsestandardis toodud kompetentsidega. |  |

1. **Hindamismeetodid ja nende kirjeldus**

**3.1 Esimeses etapi** hindamine on korraldatud vastavalt kutseõppeasutuse õppekorralduseeskirja nõuetele.

**3.2 Teises etapis** toimub hindamine situatsioonülesande lahendamise teel.

Taotleja tõendab kompetentse vastavalt eksamikogumikust valitud situatsioonile, vastates suuliselt hindajate küsimustele vahetult või hindajate poolt ette antud ettevalmistusaja järel. Vajadusel esitab hindaja lähtuvalt hindamiskriteeriumitest suunavaid küsimusi.

3.2.1 Situatsioonülesande lahendamine kestab kuni 30 minutit ühe taotleja kohta

3.2.2 Praktilise situatsioonülesande käigus täidetakse üks hindamisleht iga taotleja kohta (vt vorm H1).

3.2.3 Hinnatakse taotleja kompetentside olemasolu vastavalt praktilisele situatsioonülesandele.

3.2.4 Situatsioonülesanne loetakse arvestatuks, kui taotleja saab kõikidele etteantud hindamiskriteeriumitele positiivse hinnangu.

1. **Juhised ja vormid hindamiskomisjonile**

Enne hindamist tutvuda

* hooldustöötaja, tase 3 kutsestandardiga,
* kompetentsipõhise hindamise mõistete ja põhimõtetega,
* kutsete andmise korraga,
* hindamise üldise informatsiooniga,
* hindamismeetoditega, hindamise korraldusega,
* hindamisel kasutatavate vormidega.

Hindamise ajal

* jälgida igat taotlejat hindamisprotsessis personaalselt,
* täita iga taotleja kohta personaalne hindamisvorm,
* esitada vajadusel küsimusi hindamiskriteeriumide täitmise osas,
* hinnata iga hindamiskriteeriumi järgi,
* vormistada hindamistulemus iga hindamiskriteeriumi kohta.

Hindamise järel

* anda taotlejale konstruktiivset tagasisidet,
* hindamise protokolli märkida tulemus järgmiselt:
* hindamiskomisjoni liikmete konsensuslik hinnang märkida „arvestatud“ või „mittearvestatud“; hindamiskomisjoni liikmete eriarvamuse korral otsustatakse tulemus arutelu käigus.
* vormista hindamistulemus (vt vorm H2)
* kui ESTA on kutseandja, edastada ettepanek kutse andmise kohta kutsekomisjonile.
* Kui kool on on kutse andja, edastada ettepanek kutse andmis kohta vastutavale isikule.

**Taotleja kompetentside hindamine (vorm H1)**

**Kutseeksami teine etapp**

Taotleja nimi:

Hindamise aeg:

Hindamise koht:

Hindajad:

**Situatsioonülesanne nr ....**

*Situatsioonülesande kirjeldus*

|  |  |  |
| --- | --- | --- |
| Hindamis-kriteeriumi nr | Hindamiskriteerium/tegevusnäitaja | Hinnang |
| Täidetud | Mitte täidetud |
|  |  *Hindamiskriteeriumi kirjeldus* |  |  |
|  |  *Hindamiskriteeriumi kirjeldus* |  |  |
|  |  *Hindamiskriteeriumi kirjeldus* |  |  |
| ... |  *Hindamiskriteeriumi kirjeldus* |  |  |

Hindamise tulemus: arvestatud/mittearvestatud *(märkida üks tulemus)*

Põhjendus, kui hinnang on „mittearvestatud“:

Hindajad:

…………………….. allkiri..........................

…………………….. allkiri..........................

Hindamiskomisjoni esimees ……...............……………….. allkiri..........................

**Hooldustöötaja, tase 3 hindamisprotokoll (vorm H2)**

Hindamise aeg:

Hindamise koht:

|  |  |  |  |  |
| --- | --- | --- | --- | --- |
| Taotleja nr | Taotleja ees- ja perekonnanimi | 2. etapp *(arvestatud/mittearvestatud)* | Keel | Hindamiskomisjoni ettepanek kutse andmise osa (*anda kutse hooldustöötaja, tase 4/mitte anda kutse hooldustöötaja, tase 3)* |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |

Hindamise kirjeldus:

Kuupäev: ……………………..

Hindajad:

…………………….................................... allkiri..........................

……………………................................... allkiri..........................

Hindamiskomisjoni esimees ……...............………………....................